CELEX: E2007P0001
Language: sk
Date: 2007-01-31 00:00:00
Title: Žiadosť zo strany Fürstliches Landgericht rozhodnutím z  31. januára 2007 o poradné stanovisko súdneho dvora EZVO v trestnom konaní proti Sedin Poric (Vec E-1/07)

28.6.2007   
            
            
               SK
            
            
               Úradný vestník Európskej únie
            
            
               C 143/13
            
         Žiadosť zo strany Fürstliches Landgericht rozhodnutím z 31. januára 2007 o poradné stanovisko súdneho dvora EZVO v trestnom konaní proti Sedin Poric
   
   (Vec E-1/07)
   (2007/C 143/08)
   Rozhodnutím z 31. januára 2007, ktoré bolo doručené podateľni súdu 7. februára 2007, požiadal Fürstliches Landgericht von Liechtenstein (Krajinský kniežací súd, Lichtenštajnsko) súdny dvor EZVO o poradné stanovisko v trestnom konaní proti Sedin Poric v týchto otázkach:
   
               1.
            
            
               Je ustanovenie ako napr. článok 57 lichtenštajnského zákona o právnych zástupcoch (Rechtsanwaltsgesetz), podľa ktorého v konaniach, v ktorých zastupuje stranu právny zástupca alebo do ktorého sa musí zapojiť obhajca, európsky právny zástupca poskytujúci služby musí privolať miestneho právneho zástupcu (Einvernehmensrechtsanwalt), v spolupráci s ktorým musí potom podľa článku 49 lichtenštajnského zákona o právnych zástupcoch konať, zlučiteľné s ustanoveniami Dohody o EHP týkajúcich sa slobody poskytovania služieb (článok 36 ods. 1 Dohody o EHP), a najmä so smernicou Rady 77/249/EHS z 22. marca 1977 na uľahčenie účinného výkonu slobody právnikov poskytovať služby, a konkrétne s druhou zarážkou jej článku 5?
            
         
               2.
            
            
               V prípade zápornej odpovede súdneho dvora EZVO na prvú otázku: môže sa opatrenie vnútroštátneho právneho predpisu, ako je článok 57 lichtenštajnského zákona o právnych zástupcoch, ktorý náležite netransponuje do vnútroštátneho právneho predpisu smernicu prijatú podľa článku 7 písm. b) Dohody o EHP, napr. smernicu spomenutú v prvej otázke, aj napriek tomu uplatňovať v štáte, ktorý je zmluvnou stranou Dohody o EHP?